<classify> Tanzanite ina kibarua kigumu cha kupenya hatua inayofuata kwenye michuano ya kuwania kufuzu fainali za Kombe la Dunia kwa vijana wa umri huo zitakazofanyika mwakani Papua New Guinea.Ugumu huo unatokana na timu hiyo kufungwa mabao 4-0 dhidi ya Zambia nyumbani na hivyo italazimika kushinda kuanzia mabao 5-0 katika mechi ya marudiano inayotarajiwa kufanyika keshokutwa Lusaka, Zambia.Akizungumza muda mfupi kabla ya kuondoka kwenye Uwanja wa Ndege wa Kimataifa wa Julius Nyerere JNIA kwenda Zambia jana, nahodha wa timu hiyo Stumai Abdallah alisema mechi iliyo mbele yao ni ngumu hivyo wanaomba dua za Watanzania kufanikisha ushindi.Kwa kweli tunakwenda kupambana, tunajua mechi ilivyo ngumu, tunaona wenzetu tunaowaacha nyumbani mtuombee jamani tusonge mbele, alisema.Naye kocha mkuu wa timu hiyo, Rogasian Kaijage alitaka mashabiki wa soka nchini kutokatishwa tamaa na matokeo ya kwanza ya timu hiyo.Tumefungwa idadi kubwa ya mabao, lakini hiyo isiwe sababu ya kukata tamaa, tunaweza kubadili matokeo, alisema.Aidha, mkuu wa msafara wa timu hiyo ambaye pia ni mjumbe wa Kamati ya Utendaji ya Shirikisho la Soka Tanzania TFF, Blassy Kiondo alisema timu iko vizuri na matumaini ya kupata ushindi yapo.Vijana wa ari kwa kweli, timu yetu ipo vizuri, mwalimu amerekebisha makosa yaliyojitokeza mwanzo tunaamini mechi ya marudiano itakuwa kali sana na tutapata matokeo ya kuridhisha, alisema. Unajua mpira ni mchezo wa makosa, hakuna sababu ya kukata tamaa, kama wao Zambia walitufunga hapa nyumbani basi hata sisi tunaweza kuwafunga kwao, kwa nini tushindwe, alisema.  <topic>: MICHEZO 